দীপাবলিতে কম বোনাস! ক্ষোভে টোল প্লাজার গেট খুলে দিলেন কর্মীরা

ওয়েবডেস্ক- দীপাবলিতে (Diwali) কম বোনাস পেয়ে অসন্তুষ্ট টোল প্লাজার (Toll Plaza) কর্মীরা। এবার এই কর্মীরা এক কাণ্ড করে বসলেন! আগ্রা-লখনউ এক্সপ্রেসওয়ে (Agra-Lucknow expressway) সমস্ত গাড়িকে টোল ট্যাক্স না নিয়ে ছেড়ে দিলেন কর্মীরা। ফতেহবাদ (Fatehabad Toll Plaza) টোল প্লাজার ঘটনা।

উত্তরপ্রদেশে (Uttar Pradesh) আগ্রা লখনউ এক্সপ্রেস ফতেহবাদ টোল প্লাজায় সমস্ত গেট খুলে দিয়ে গাড়িতে টোল ট্যাক্স না দিয়ে বিনামূল্যে ছেড়ে দিলেন কর্মীরা। জানা গেছে, এবার কর্মীদের ১১০০ টাকা দীপাবলি বোনাস দেওয়া হয়েছিল। তার প্রতিবাদে এই কাণ্ড করে বসলেন ফতেহবাদ টোল ট্যাক্সের কর্মীরা।

উত্তর প্রদেশের আগ্রা-লখনউ এক্সপ্রেসওয়ের ফতেহাবাদ টোল প্লাজার কর্মীরা সমস্ত গেট খুলে দেওয়ার ফলে যার ফলে হাজার হাজার যানবাহন টোল চার্জ ছাড়াই চলাচল করতে পারছে। প্রায় দুঘণ্টা ধরে এই রকমই ভাবে টোল প্লাজায় অচলাবস্থা চলতে থাকে। আপতত পুলিশের উপস্থিতিতে দুই পক্ষের মধ্যে আলোচনার মাধ্যমে মীমাংসা হয়। কর্তৃপক্ষ কর্মীদের বেতন ১০ শতাংশ বৃদ্ধির আশ্বাস দিলে পরিস্থিতি স্বাভাবিক হয়।

আরও পড়ুন-  দীপাবলি ও ছটপুজো উপলক্ষে বিশেষ ট্রেন পরিষেবা চালু রেলের!

জানা গেছে, শ্রী সাইন অ্যান্ড দাতার পরিচালিত ফতেহাবাদ টোল প্লাজার ২১ জন কর্মচারী মাত্র ১১০০ টাকা দীপাবলি বোনাস পেয়েছিলেন। এই নিয়েই তাদের মধ্যে তীব্র অসন্তোষ তৈরি হয়। কোম্পানিটি এই বছরের মার্চ মাসে টোল ব্যবস্থাপনার দায়িত্ব নেয়, যার ফলে বোনাস গণনা নিয়ে মতবিরোধ দেখা দেয়।

এদিকে কম বোনাস পেয়ে বিক্ষোভে নামেন কর্মীরা। প্রতিবাদে ওই কর্মীরা টোল প্লাজার সমস্ত গেট খুলে দিয়ে কাজ করা বন্ধ করে দেয়। গেট খুলে দেওয়ার কারণে হাজার হাজার গাড়ি টোল ট্যাক্স না দিয়েই বেরিয়ে যায়। কর্মক্ষেত্রে ওই কর্মীদের বদলে অন্য কর্মীদের আনার ব্যবস্থা করতেই পরিস্থিতি আরও চরমে ওঠে। পুলিশ ঘটনাস্থলে এসে দু-পক্ষের মধ্যে গোলযোগ মেটায়। কর্তৃপক্ষের আশ্বাসের পরে সমস্যার সমাধান হয়, টোল প্লাজার কর্মীরা আবার কাজ শুরু করেন।

শ্রী সাইন অ্যান্ড দাতার সীমিত দীপাবলি বোনাস নিয়ে জানিয়েছে, তারা মার্চ মাসেই টোল প্লাজার নিয়ন্ত্রণ নিয়েছিলেন, তাই পুরো বছরের বোনাস দেওয়া সম্ভব ছিল না।

দেখুন আরও খবর-

The post দীপাবলিতে কম বোনাস! ক্ষোভে টোল প্লাজার গেট খুলে দিলেন কর্মীরা first appeared on KolkataTV.

The post দীপাবলিতে কম বোনাস! ক্ষোভে টোল প্লাজার গেট খুলে দিলেন কর্মীরা appeared first on KolkataTV.